SKRIFTLIG FORESPOERGSEL E-0333/99

af Gianni Tamino (V) til Kommissionen

(23. februar 1999)

Om: Havneprojekt i Ginostra

Ginostra er en mindre bebyggelse med 30 indbyggere (hvortil kommer de 3-500 sommergaester), som er beliggende paa vulkanoeen Strombolis sydvestkyst. Beboere og turister ankommer til landsbyen med faerge eller flyvebaad, som sejles i moede af en mindre baad, der fra en lille havn bringer passagererne i land gennem den snaevre Pertuso-passage. Siden 1988 har regionen Sicilien haft et projekt for lokaliteten Secche di S. Lazzaro, 1 km i luftlinje fra Ginostra. Der er tale om en anloebsbro paa 58 m laengde og en fortoejningsplatform, begge i beton og placeret paa 34 piller; hertil kommer bygning af en vej paa omkring 1,5 km laengde med haarnaalesving og en plads, hvorfra der er adgang til omegnen.

Nogle af de lokale beboere, miljoeorganisationer og mange geologer og vulkanologer er modstandere af projektet, fordi det ville medfoere uoprettelige aendringer af kystens landskabelige vaerdier og af den meget ustabile bjergside, ligesom der ifoelge vicesekretaer professor F. Barberi er risiko for vulkanske aktiviteter, en opfattelse som deles af den nationale og regionale sammenslutning af geologer. Ifoelge disse eksperter vil den nye vej (som skal erstatte transporten med baad) i tilfaelde af risiko for vulkanudbrud yderligere vanskeliggoere en flugt fra omraadet. Den 23. juli 1998 anmodede Lipari kommune regionen Siciliens miljoe- og kulturministerium om en udtalelse om, hvorvidt projektets gennemfoerelse var i overensstemmelse med miljoebestemmelserne - der er tilsyneladende end ikke udarbejdet en undersoegelse af de hydrologiske risici. Hertil kommer, at et stort antal medlemmer af Europa-Parlamentet allerede den 14. oktober 1992 kraevede, at projektet blev udsat, indtil der var gennemfoert en VVM-vurdering.

Mener Kommissionen ikke, at der for et projekt i et omraade, der er saa foelsomt i miljoemaessig og hydrologisk henseende og af saa stor historisk og landskabelig vaerdi, skal gennemfoeres en VVM-vurdering og en almindelig undersoegelse af foreneligheden med miljoeet? Er der afsat EU-midler til projektet?

Svar afgivet paa Kommissionens vegne af Ritt Bjerregaard

(31. marts 1999)

Ud fra oplysningerne fra det aerede medlem er Kommissionen af den mening, at det naevnte projekt er omfattet af Raadets direktiv 85/337/EOEF af 27. juni 1985 om vurdering af visse offentlige og private projekters indvirkning paa miljoeet(1), og at det navnlig hoerer under en af de projekttyper, der er opfoert i bilag II. Saadanne projekter skal underkastes en vurdering af virkningerne paa miljoeet (VVM), hvis medlemsstaterne finder det noedvendigt. (Artikel 4, stk. 2).

Til oplysningerne fra det aerede medlem kan det tilfoejes, at det staar helt klart, at der i dette konkrete tilfaelde er forudset en undersoegelse af foreneligheden med miljoeet. Det er derimod uklart, om der er blevet indledt en administrativ procedure for godkendelsen af projektet (projektet er i det indledende stadium).

Paa baggrund af ovenstaaende har Kommissionen sendt et brev til de italienske myndigheder, hvori de bliver bedt om at belyse disse spoergsmaal. Kommissionen vil tage de noedvendige tiltag for at sikre, at EF-lovgivningen bliver overholdt.

Det skal imidlertid naevnes, at medlemsstaterne ikke noedvendigvis skal underkaste projekter, der er opfoert i bilag II, en vurdering af virkningerne paa miljoeet. (de skal dog udfoere en foreloebig undersoegelse for at afgoere, om disse projekter skal underkastes en VVM-procedure). Ydermere kan medlemsstaterne ikke tvinges til at udfoere en VVM-procedure i henhold til direktiv 85/337/EOEF, naar det drejer sig om projekter i deres indledende stadier.

Projektet modtager ikke strukturfondsmidler.

(1) EFT L 175 af 5.7.1985.